এরই প্রেক্ষিতে গত কয়েকদিনে সাত জন দালালকে আটক করেছে রাজশাহী মেডিকেল কলেজ হাসপাতালে দায়িত্বরত পুলিশরা। এর মধ্যে গত বৃহস্পতিবার রামেকের বহির্বিভাগ থেকে মহিলাসহ দুই দালালকে আটক করে পুলিশ। আটককৃতরা হলেন, নগরীর রাজপাড়া থানার আলিগঞ্জ এলাকার শাহাদতের স্ত্রী তহমিনা (৩৫) ও কোর্ট স্টেশন এলাকার মৃত শামসুলের ছেলে রবিউল ইসলাম (৩০)। এর আগে গত ২৬ জুন রোববার হাসপাতাল থেকে ৪ জন দালালকে আটক করে ভ্রাম্যমাণ আদালত। তখন এদের প্রত্যেককে ৩ দিন করে বিনাশ্রম কারাদ- দেয় ভ্রাম্যমাণ আদালত। কারাদ-প্রাপ্তরা হলো, নগরীর মতিহার থানার শ্যামপুর এলাকার ইনছানের ছেলে সুমন হোসেন (২২), গোদাগাড়ীর ভান্ডারিয়া এলাকার প্রফুল্ল রায়ের ছেলে চিরঞ্জিত (১৯), বোয়ালিয়া থানার সিপাইপাড়া এলাকার মালেকের ছেলে সিরাজুম মনির (৩০) ও নগরীর মতিহার থানার কাজলা এলাকার ফরহাদ হোসেন (২২)। এর আগেও হাসপাতাল থেকে বক্স পুলিশের ইনচার্জ এএসআই এনামুল হক সঙ্গীয় ফোর্সসহ কয়েকজনকে হাসপাতালের বহির্বিভাগ থেকে আটক করেছিলেন। একইদিন গত কয়েকদিন আগে রোববার দুপুরে হাসপাতালের ব্লাড ব্যাংক থেকে হৃদয় হোসেন (২২) নামের এক রক্তের দালালকে আটক পুলিশ। আটককৃত দালাল পবা উপজেলার তেঘর এলাকার জসিমের ছেলে। তাদের সবাইকে আদালতের মাধ্যমে জেলহাজতে পাঠানো হয়।